CELEX: 32012D0288
Language: el
Date: 2012-06-01 00:00:00
Title: 2012/288/ΕΕ: Εκτελεστική απόφαση της Επιτροπής, της 1ης Ιουνίου 2012 , για την έγκριση της διάθεσης στην αγορά της γ-κυκλοδεξτρίνης ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2012) 3496]

5.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/41
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 1ης Ιουνίου 2012
   για την έγκριση της διάθεσης στην αγορά της γ-κυκλοδεξτρίνης ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό C(2012) 3496]
   (Το κείμενο στη γερμανική γλώσσα είναι το μόνο αυθεντικό)
   (2012/288/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 26 Φεβρουαρίου 2010 η εταιρεία Wacker Chemie GmbH υπέβαλε στις αρμόδιες αρχές της Ιρλανδίας αίτηση για τη διάθεση στην αγορά της γ-κυκλοδεξτρίνης ως νέου συστατικού τροφίμων. Η γ-κυκλοδεξτρίνη αποτελεί εύπεπτο υδατάνθρακα ο οποίος προστίθεται στα τρόφιμα.
            
         
               (2)
            
            
               Στις 9 Ιουλίου 2010 ο αρμόδιος οργανισμός αξιολόγησης τροφίμων της Ιρλανδίας εξέδωσε την αρχική του έκθεση αξιολόγησης. Στην εν λόγω έκθεση καταλήγει στο συμπέρασμα ότι η εταιρεία Wacker Chemie GmbH κατέθεσε επαρκείς πληροφορίες ώστε να εγκριθεί η διάθεση στην αγορά της γ-κυκλοδεξτρίνης ως νέου συστατικού τροφίμων.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 19 Ιουλίου 2010.
            
         
               (4)
            
            
               Εντός της προθεσμίας των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις σύμφωνα με τη διάταξη αυτή. Συγκεκριμένα, διατυπώθηκαν αντιρρήσεις σχετικά με την απορρόφηση λιποδιαλυτών βιταμινών. Σύμφωνα με τις διατάξεις του άρθρου 7 παράγραφος 1, απαιτείται εκτελεστική απόφαση της Επιτροπής που να λαμβάνει υπόψη τις αντιρρήσεις που διατυπώθηκαν. Οι πρόσθετες εξηγήσεις της αιτούσας εταιρείας διασκέδασαν τις παραπάνω ανησυχίες σε ικανοποιητικό βαθμό σύμφωνα με τα κράτη μέλη και την Επιτροπή.
            
         
               (5)
            
            
               Η εσκεμμένη προσθήκη γ-κυκλοδεξτρίνης στα τρόφιμα για τεχνολογικούς σκοπούς εμπίπτει στο πεδίο εφαρμογής του κανονισμού (ΕΕ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (2) και θα πρέπει να εγκριθεί σύμφωνα με τον κανονισμό αυτό.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η γ-κυκλοδεξτρίνη, όπως προσδιορίζεται στις προδιαγραφές του παραρτήματος, επιτρέπεται να διατίθεται στην αγορά ως νέο συστατικό τροφίμων.
   Άρθρο 2
   Η ονομασία της γ-κυκλοδεξτρίνης που εγκρίνεται με την παρούσα απόφαση, η οποία αναγράφεται στην επισήμανση των τροφίμων που περιέχουν την ουσία αυτή, είναι «γ-κυκλοδεξτρίνη».
   Άρθρο 3
   Η παρούσα απόφαση απευθύνεται στην εταιρεία Wacker Chemie AG, Hanns Seidel Platz 4, 81737 Μόναχο, Γερμανία.
   
      Βρυξέλλες, 1 Ιουνίου 2012.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  ΕΕ L 354 της 31.12.2008, σ. 16.
   
      ΠΑΡΑΡΤΗΜΑ
      
         ΠΡΟΔΙΑΓΡΑΦΕΣ ΤΗΣ γ-ΚΥΚΛΟΔΕΞΤΡΙΝΗΣ
      
      
         Συνώνυμα
      
      γ-κυκλοδεξτρίνη, γ-δεξτρίνη, κυκλοοκταμυλόζη, κυκλομαλτοοκτόζη, γ-κυκλοαμυλάση
      
         Ορισμός
      
      Μη αναγωγικός κυκλικός σακχαρίτης αποτελούμενος από οκτώ μονάδες D-γλυκοπυρανόζης συνδεόμενες μεταξύ τους με δεσμούς α-1,4, ο οποίος παράγεται με την επίδραση γλυκοζυλοτρανσφεράσης της κυκλοδεξτρίνης (CGTase, EC 2.4.1.19) σε υδρολυμένο άμυλο. Η ανάκτηση και ο καθαρισμός της γ-κυκλοδεξτρίνης επιτυγχάνονται με καθίζηση συμπλόκου γ-κυκλοδεξτρίνης-κυκλοδεκαεξεν-8-όνης-1, διάλυση του συμπλόκου σε νερό και n-δεκάνιο, διαχωρισμό της υδατικής φάσης με ατμό και ανάκτηση της γ-κυκλοδεξτρίνης από το διάλυμα με κρυστάλλωση.
      
                  Χημική ονομασία
               
               
                  Κυκλοοκταμυλόζη
               
            
                  Αριθμός CAS
               
               
                  17465-86-0
               
            
                  Χημικός τύπος
               
               
                  (C6H10O5)8
                  
               
            
                  Συντακτικός τύπος
               
               
                  
                     
               
            
                  Δοκιμασία
               
               
                  Τουλάχιστον 98 % (επί ξηρού)
               
            
                  Περιγραφή
               
               
                  Σχεδόν άοσμο, λευκό ή σχεδόν λευκό κρυσταλλικό στερεό
               
            
         Χαρακτηριστικά
      
      
         Ταυτοποίηση
      
      
                  Πεδίο τιμών σημείου τήξης
               
               
                  Διασπάται σε θερμοκρασία άνω των 285 °C
               
            
                  Διαλυτότητα
               
               
                  Ουσία εύκολα διαλυτή στο νερό· πολύ λίγο διαλυτή στην αιθανόλη
               
            
                  Ειδική στροφική ικανότητα
               
               
                  [α]D
                     25: Μεταξύ + 174° και + 180° (διάλυμα 1 %)
               
            
         Καθαρότητα
      
      
                  Νερό
               
               
                  11 % κατ’ ανώτατο όριο
               
            
                  Υπολείμματα συμπλεκτικού αντιδραστηρίου [8-κυκλοδεκαεξεν-1-όνη (CHDC)]
               
               
                  4 mg/kg κατ’ ανώτατο όριο
               
            
                  Υπολείμματα διαλύτη (n-δεκάνιο)
               
               
                  6 mg/kg κατ’ ανώτατο όριο
               
            
                  Αναγωγικές ουσίες
               
               
                  0,5 % κατ’ ανώτατο όριο (ως γλυκόζη)
               
            
                  Θειική τέφρα
               
               
                  0,1 % κατ’ ανώτατο όριο